Валентин Петрович Глушко 1908 йылдың 2 сентябрендә (20 авгусында) Одесса ҡалаһында хеҙмәткәр Пётр Глушко ғаиләһендә тыуған. Бала сағында музыка, рәсем, сит телдәрҙе өйрәнеү һәләтен күрһәтә. 1919 йылда ул Изге Павел исемендәге реаль училищеһына уҡырға инә (һуңынан уны Л.xa0Д.xa0Троцкий исемендәге «Металл» профтехмәктәбе итеп үҙгәртәләр). Училищела уҡыуы менән бер рәттән (1920 йылдан 1922 йылға тиклем) консерваторияла профессор П.xa0С.xa0Столярскийҙа скрипка класы буйынса шөғөлләнә, һуңынан А.xa0В.xa0Нежданова исемендәге Одесса милли музыка академияһына күсерелә . Ошо уҡ йылдарҙа Рус донъяны яратыусылар йәмғиәтенең Одесса бүлексәһе ҡарамағындағы Донъяны өйрәнеүселәр йәмғиәте түңәрәге менән етәкселек итә; 1924 йылда түңәрәктә 120 ағза иҫәпләнә.